b'\n_START_ARTICLE_\nGetsemanski vrt\n_START_PARAGRAPH_\nGetsemanski vrt (hebrejski \xd7\x92\xd7\xaa \xd7\xa9\xd7\x9e\xd7\xa0\xd7\x99\xd7\x9d, Gat-Schmanim) je mjesto u Jeruzalemu na obroncima Maslinske gore, najpoznatije po tome \xc5\xa1to je prema evan\xc4\x91eljima (Evan\xc4\x91elje po Mateju (26, 36-56), Evan\xc4\x91elje po Marku (14, 32-52), Evan\xc4\x91elje po Luki (22, 39-46)), Isus tamo molio sa svojim u\xc4\x8denicima prije nego \xc5\xa1to ga je izdao Juda I\xc5\xa1kariotski, no\xc4\x87 prije raspe\xc4\x87a._NEWLINE_Jo\xc5\xa1 u biblijsko vrijeme zasa\xc4\x91ena su maslinova stabla. Getsemanski vrt je bio omiljeno sastajali\xc5\xa1te ranih kr\xc5\xa1\xc4\x87ana. 1681. godine hrvatski vitezovi svetoga reda Jeruzalemskoga, Pavao, Antun i Jakov otkupili su Getsemanski vrt i darovali ga franjeva\xc4\x8dkoj zajednici, u \xc4\x8dijem se vlasni\xc5\xa1tvu nalazi sve do danas. O toj darovnici svjedo\xc4\x8di trojezi\xc4\x8dna plo\xc4\x8da koja se nalazi s desne strane pored ulaza u vrt.\n_START_SECTION_\nGetsemanski vrt u literaturi\n_START_PARAGRAPH_\nDoga\xc4\x91aji iz evan\xc4\x91elja opisanih u Getsemanskom vrtu obra\xc4\x91eni su i u literaturi 19. stolje\xc4\x87a._NEWLINE_Annette von Droste-H\xc3\xbclshoff tematizirala je Isusovu sudbinu u baladi nazvanoj po Getsemanskom vrtu._NEWLINE_Detlev von Liliencron pozabavio se u baladi Legende tematikom Isusove usamljenosti neposredno pred \xc4\x8din Judine izdaje. Rudyard Kipling obra\xc4\x91uje temu u svojoj pjesmi Gethsemane (1914.\xe2\x80\x931918.) u vezi s Prvim svjetskim ratom.'